# **Εισήγηση Συμβούλου – Ταμία για Ετήσια συνδρομή ΔΣΑ**

## **Μέρος 1ο – Παροχές του Συλλόγου προς τα μέλη του**

### **Α. Έκτακτες – πρόσθετες παροχές του Συλλόγου κατά τη διάρκεια των περιοριστικών μέτρων λόγω COVID - 19**

1. Χορηγήθηκε με εισοδηματικά κριτήρια **έκτακτο βοήθημα 200€** σε 5676 δικηγόρους και **100€** σε 633 ασκούμενους δικηγόρους.
2. **Ψηφιακές υπογραφές**: Χορηγήθηκαν, μόνο το Α’ Εξάμηνο του 2020 (επιπλέον των ήδη περίπου 4.000 ήδη χορηγηθεισών) **4.594 νέες ψηφιακές υπογραφές**, και αναμένεται ότι έως το τέλος του έτους θα έχουν χορηγηθεί περί τις **7.000**.
3. Αναπτύχθηκαν **εφαρμογές διαλειτουργικότητας** στο portal.olomeleia.gr που επέτρεψαν να επεκταθεί η δυνατότητα **ηλεκτρονικής κατάθεσης** **δικογράφων** ενδίκων μέσων και βοηθημάτων στα πολιτικά δικαστήρια (εφέσεις, προσημειώσεις κλπ)
4. Αναπτύχθηκε εφαρμογή στο portal.olomeleia.gr για την ηλεκτρονική υποβολή των αιτημάτων προς το Πρωτοδικείο και Ειρηνοδικείο Αθηνών, προκειμένου να **αποστέλλονται οι δικαστικές αποφάσεις, τα πρακτικά δίκης, οι προτάσεις και πιστοποιητικά ψηφιακά υπογεγραμμένα από τις υπηρεσίες των δικαστηρίων στο email των συναδέλφων**.
5. Υποστηρίχθηκε πληροφοριακά μέσω του portal.olomeleia.gr η δυνατότητα λήψης **ένορκων βεβαιώσεων και ενώπιον δικηγόρου**
6. Λειτουργεί καθημερινά η **υπηρεσία Συνεργατών ΔΣΑ** στο Πρωτοδικείο:
   1. Κτήριο 12: 1 ή 2 ασκούμενοι καθημερινά (παραλαβή δικογράφων από δικηγόρους οι οποίοι είχαν εξυπηρετηθεί από το «γκισε» στο κτήριο 2 πριν τα μέτρα λόγω covid)
   2. Κτήριο 3: 3 με 4 ασκούμενοι καθημερινά (εξυπηρέτηση στο κλείσιμο φακέλων και στην παραλαβή προτάσεων τακτικής)
7. Διατέθηκαν στο Πρωτοδικείο και στο Εφετείο Αθηνών **τρεις (3) συνεργάτες του Συλλόγου** προς επίσπευση της διαδικασίας σάρωσης των αποφάσεων.
8. Για την εξυπηρέτηση των συναδέλφων τοποθετήθηκαν **μηχανήματα σαρωσης (scanners), εκτυπωτές και Η/Υ στο Πρωτοδικείο, το Ειρηνοδικείο και στο Εφετείο,** ώστε να μπορούν να εξυπηρετούνται οι συνάδελφοι για την εκτύπωση αντιγράφων δικογράφων και εγγράφων που χρειάζονται
9. Διανεμήθηκαν δικαστικές αποφάσεις (παλαιάς τακτικής) από τα γραφεία του ΔΣΑ.
10. **Διατέθηκαν Υπάλληλοι στο Ταμείο Νομικών και Προνοίας** για τη διεκπεραίωση των υποθέσεων των συναδέλφων
11. **Διατέθηκαν Συνεργάτες στο ΤΑΧΔΙΚ** για επίσπευση της διαδικασίας ελέγχου των δικαιολογητικών, προς το σκοπό **επίσπευσης της καταβολής των αποζημιώσεων νομικής βοήθειας.**
12. Εκδόθηκαν και διανεμήθηκαν **δωρεάν από τον ΔΣΑ ο νέος ΠΚ και ο νέος ΚΠΔ** σε σχήμα τσέπης με ευρετηρίαση και λημματογράφηση.
13. Πραγματοποιήθηκαν **διαδικτυακά σεμινάρια ενημέρωσης** για τη νέα διαδικασία ηλεκτρονικής τιμολόγησης (my data) της ΑΑΔΕ.
14. **Απομακρυσμένη λειτουργία της Βιβλιοθήκης** του Συλλόγου με ηλεκτρονική αποστολή στα mails των συναδέλφων.

### **Β. Πάγιες – τακτικές παροχές του Συλλόγου που συνεχίστηκαν κανονικά κατά τη διάρκεια τη διάρκεια των περιοριστικών μέτρων λόγω COVID - 19**

1. Λειτουργεί (και με χρήση ηλεκτρονικών μέσων και τηλεφωνικής επικοινωνίας) το **Κέντρο Εξυπηρέτησης Δικηγόρων**, όπου εξειδικευμένοι συνάδελφοι παρέχουν φορολογικές & ασφαλιστικές συμβουλές.
2. Λειτουργεί η **Βιβλιοθήκη** του Συλλόγου (με διευρυμένο ωράριο από το 2018), η οποία ενημερώνεται διαρκώς με νέες εκδόσεις.
3. Προσφέρεται **διαρκής ενημέρωση των συναδέλφων με Newsletters** για τις τρέχουσες νομοθετικές και νομολογιακές εξελίξσεις.
4. Λειτουργεί η ΤΝΠ **«Ισοκράτης»** με διαρκή νομοθετική και νομολογιακή ενημέρωση
5. Το **portal.olomeleia.gr** εξακολουθεί να παρέχει υψηλού επιπέδου ηλεκτρονικές υπηρεσίες, με πλέον δημοφιλή την **ηλεκτρονική έκδοση γραμματίων προείσπραξης.**
6. Εκδίδονται **ταυτότητες νέου τύπου** που παρέχουν υπηρεσίες προστιθέμενης αξίας στους συναδέλφους (είσοδος σε χώρους για δικηγόρους με καρταναγνώστη κλπ).
7. Εμπλουτίζεται διαρκώς η ύλη του έγκριτου νομικού περιοδικού **«Νομικό Βήμα»**
8. Παρέχεται διαρκής ενημέρωση για όλες τις εξελίξεις μέσω της **ιστοσελίδας του Συλλόγου** www.dsa.gr.
9. Εκδίδεται ετησίως και επικαιροποιείται **Ημερολόγιο** για όλα τα μέλη με πλήθος χρηστικών πληροφοριών.
10. Πραγματοποιείται **πλήθος ενημερωτικών εκδηλώσεων και σεμιναρίων**: π.χ. σεμινάρια για την συμμόρφωση με τον GDPR με χαμηλό κόστος για την απόκτηση γνώσεων DPO , και δωρεάν για όλους τους συναδέλφους, για τον νέο ΠΚ και τον νέο ΚΠΔ, για το νέο εταιρικό δίκαιο, κ.λπ.

## **Μέρος 2ο – Πρόταση για ετήσια συνδρομή και έκτακτη οικονομική ενίσχυση**

1. Παρέχεται οικονομική στήριξη στους νέους συναδέλφους μέσω του **Ειδικού Διανεμητικού Λογαριασμού ασκουμένων και νέων δικηγόρων**.
2. **Αναστολή καταβολής ετήσιας εισφοράς** **2020** για 31.12.2022, όσων **δεν** έχουν ακόμη καταβάλει.
3. **Για όσους έχουν καταβάλει** **αναστέλλεται η ετήσια εισφορά του 2021 μέχρι 31/12/2022.**
4. Μεταφορά ποσού 1.000.000 € ευρώ στο **Λογαριασμό Αλληλεγγύης**, για την έκτακτη οικονομική στήριξη όσων έχουν μεγαλύτερη ανάγκη, στην παρούσα εξόχως δυσχερή συγκυρία, με κοινωνικά και οικονομικά κριτήρια, ως δεύτερο βοήθημα του ΔΣΑ κατά την περίοδο της πανδημίας.